Novinka Overdrive od Post Malona znie krásne. Počúvaj!
Post Malone predstavil ďalší song s názvom Overdrive z jeho pripravovaného albumu Austin, ktorý vychádza 28. júla! Jemné tóny akustickej gitary doplnené o pokojné bicie tvoria dokonalú harmóniu pre úvahy speváka. Ten sa zamýšľa nad tým, že by urobil čokoľvek, aby bol pre danú osobu dobrý. Odstránil by si pre ňu tetovania, snažil by sa byť viac ako on…
Web rollingstone.com informuje, že súčasťou tohto albumu budú aj songy Chemical a Mourning. Post Malone sa pravým menom volá Austin Post a odtiaľ zrejme pochádza aj názov albumu.
Svoje pocity z neho vyjadril slovami: "Bola to jedna z najzábavnejších hudieb, jedna z najnáročnejších a najprínosnejších hudieb aspoň pre mňa — snažil som skutočne tlačiť seba samého a naozaj urobiť skvelé veci. Hral som na gitare v každej skladbe na tejto nahrávke a bola to naozaj, naozaj zábavná skúsenosť a som veľmi, veľmi nadšený, že sa o ňu môžem s vami podeliť".